paragraph_text: Cirrus SR22 je jednomotorni laki avion s četiri sjedala. Projektiran je i izrađuje se u američkoj zrakoplovnoj tvrtci Cirrus Design. Avion je jača inačica Cirrusa SR20 s većim krilom, većim kapacitetom spremnika za gorivo i motorom od 310 KS (231&nbsp;kW). Vrlo je popularan među kupcima novih zrakoplova te je zadnjih godina najbolje prodavan jednomotorni četverosjed u svijetu. Poput Cessne 400, ali za razliku od većine drugih visoko-sposobnih zrakoplova, SR22 ima fiksno neuvlačivo podvozje.